Verdict final pentru Led Zeppelin. Ce a decis instanța, după ce Robert Plant și Jimmy Page au fost acuzați de plagiat.
Led Zeppelin au fost acuzaţi în 2014 că au furat partea de început a piesei Stairway To Heaven. Curtea Supremă din SUA le-a dat însă definitiv câştig de cauză rockerilor britanici, refuzând să audieze cazul. "E foarte puţin probabil ca Led Zeppelin să mai cânte vreodată împreună", a spus chitaristul Jimmy Page.
Led Zeppelin au câştigat procesul drepturilor de autor pentru una dintre cele mai cunoscute piese rock din istorie, balada Stairway To Heaven. Rockerii britanici au fost reclamaţi în instanţă în 2014. Atunci, chitaristul trupei Spirit i-a dat în judecată, susţinând că riff-ul de început al piesei Stairway To Heaven, din 1971, seamănă prea tare cu cel din piesa lor Taurus, din 1968.Curtea Supremă din State a refuzat audierea cazului la al treilea apel al reclamantului, clasând definitiv procesul.Vara asta, chitaristul Jimmy Page a vorbit despre viitorul Led Zeppelin şi a spus că e foarte puţin probabil să se reunească şi să mai cânte împreună vreodată.